Diari Oficial de la Generalitat Valenciana


Sumari del DOGV 4905, del 17-12-2004 (2004/12032)

RESOLUCIÓ de 30 de novembre de 2004, del director general d'Arquitectura, per la qual es disposa la publicació de contraprestacions econòmiques màximes que han de percebre les entitats col·laboradores per la realització d'auditories tècniques i de qualitat per a l'acreditació de laboratoris de control de qualitat de l'edificació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4905

Data del DOGV
:   17-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/12453


Data del document
:   30-11-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * indústria de la construcció

RESOLUCIÓ de 30 de novembre de 2004, del director general d'Arquitectura, per la qual es disposa la publicació de contraprestacions econòmiques màximes que han de percebre les entitats col·laboradores per la realització d'auditories tècniques i de qualitat per a l'acreditació de laboratoris de control de qualitat de l'edificació. [2004/X12544]
  
El Decret 186/2001, de 27 de novembre, del Govern Valencià, pel qual s'aprova el sistema d'acreditació d'entitats de control i laboratoris de control de qualitat de l'edificació disposa en l'article 6 que l'organisme acreditador establirà per a determinades àrees tècniques d'acreditació la intervenció d'entitats col·laboradores per a la realització d'auditories tècniques i de qualitat i reservar en tot cas per a l'administració les actuacions d'inspecció.
  
Establix, així mateix, que l'organisme acreditador determinarà les contraprestacions econòmiques màximes que han de percebre les entitats col·laboradores per la realització d'auditories tècniques i de qualitat per a l'acreditació de laboratoris de control de qualitat de l'edificació, i que les actuacions d'estes entitats s'estendran a les actuacions prèvies a l'acreditació així com a les actuacions de seguiment durant el període de validesa de la mateixa.
  
L'article 5 del mencionat decret disposa que serà organisme acreditador dels laboratoris de control de qualitat de l'edificació a la Comunitat Valenciana la Conselleria d'Obres Públiques, Urbanisme i Transports, a través de la Direcció General d'Arquitectura i Habitatge.
  
Amb l'objecte d'adequar-se a la vigent estructura organitzativa de la Generalitat Valenciana, les instàncies administratives referides en l'esmentat Decret 186/2001 hauran d'entendre's a la Conselleria d'Infraestructures i Transport i a la Direcció General d'Arquitectura, respectivament.
  
Finalment, la disposició transitòria segona del reiterat Decret 186/2001, de 27 de novembre, establix que durant un període transitori de dos anys, a partir de l'entrada en vigor de la disposició, les despeses de les auditories tècniques i de qualitat les pagarà l'organisme acreditador a les entitats col·laboradores per a permetre la fixació exacta de les actuacions que cal realitzar, avaluar-ne els resultats i ajustar els seus costos. Així mateix s'indica, que a partir del mencionat termini de dos anys, els costos de les auditories seran a càrrec dels laboratoris beneficiaris de l'acreditació.
  
Estudiades les actuacions de les entitats col·laboradores necessàries per a l'acreditació, avaluats els resultats i costos, i vistos els antecedents mencionats, esta Direcció General resol:
  
1. Publicar els costos màxims que han de percebre les entitats col·laboradores per la realització d'auditories tècniques i de qualitat per a l'acreditació de laboratoris de control de qualitat de l'edificació.
  
2. Les àrees tècniques d'acreditació de laboratoris a què s'aplicarà els costos màxims que s'indiquen en l'epígraf 3 són les indicades en l'Orde de 6 de febrer de 2002, del conseller d'Obres Públiques, Urbanisme i Transports, per la qual s'aproven les disposicions reguladores de les àrees tècniques d'acreditació de laboratoris de control de qualitat de l'edificació.
  
3. Els costos màxims d'aplicació s'obtindran per la suma dels que es deuen a les actuacions que són necessàries en els distints supòsits d'auditoria: per a l'acreditació, per al seguiment, i les auditories extraordinàries si és el cas, més els corresponents als desplaçaments, en tots els casos.
  
- Auditories d'acreditació o renovació de l'acreditació
  
Primera auditoria per a l'acreditació/renovació, d'un laboratori, en una àrea i en assaigs bàsics, (B): 3.900 €; en assaigs bàsics i complementaris, (B+C): 4.100 €.
  
Este import inclou les actuacions següents:
  
a) Estudi de la documentació tècnica adjunta a la sol·licitud d'acreditació del laboratori i informe.
  
b) Auditoria tècnica i de qualitat (in situ); 2 dies/2 auditors. Informe d'auditoria.
  
c) Avaluació i seguiment d'accions correctives, d'esmena de les desviacions observades en l'auditoria. Informe final.
  
- Auditoria per a cada àrea tècnica realitzada conjuntament amb la primera i en assaigs bàsics (B): 1.800 €; en assaigs bàsics i complementaris (B+C): 2.000 €.
  
Este import inclou les actuacions següents:
  
Estudi de la documentació tècnica adjunta a la sol·licitud d'acreditació del laboratori i informe.
  
Auditoria (in situ). 1 dia/1 auditor. Informe d'auditoria.
  
Avaluació i seguiment d'accions correctives, d'esmena de les desviacions observades en l'auditoria.
  
- Auditoria per al seguiment de l'acreditació (d'ofici).
  
Primera auditoria realitzada per a una àrea tècnica en assaigs bàsics (B): 2.600 €; en assaigs bàsics i complementaris (B+C): 2.750 €.
  
Este import inclou les actuacions següents:
  
Estudi de l'actualització de la documentació tècnica del laboratori i informe.
  
Auditoria tècnica i de qualitat (in situ); 1 dia/2 auditors. Informe d'auditoria.
  
Avaluació i seguiment d'accions correctives, d'esmena de les desviacions observades en l'auditoria. Informe final.
  
- Auditoria per a cada àrea tècnica realitzada conjuntament amb la primera en assaigs bàsics (B): 1.200 €; en assaigs bàsics i complementaris (B+C): 1.350 €.
  
Este import inclou les actuacions següents:
  
Estudi de l'actualització de la documentació tècnica del laboratori i informe.
  
Auditoria (in situ), 1 dia/ 1 auditor. Informe d'auditoria.
  
Avaluació i seguiment d'accions correctives, d'esmena de les desviacions observades en l'auditoria.
  
- Auditoria extraordinària (a proposta de l'organisme acreditador)
  
Auditoria extraordinària: 500 €/auditor/dia.
  
Este import inclou les actuacions següents:
  
Auditoria especifica (in situ)
  
Avaluació i seguiment d'accions correctives. Informe final.
  
- Despeses de desplaçament
  
Les despeses de desplaçament, allotjament i manutenció que es facturen al laboratori seran:
  
Transport a cost real o quilometratge a 0,31 €/km
  
Allotjament i manutenció per dietes: 140 €, auditor/dia. Mitges dietes: 20 € auditor/dia.
  
Als costos màxims, anteriorment indicats, se'ls haurà d'aplicar el corresponent impost sobre el valor afegit (IVA).
  
4. Els costos d'auditoria seran pagats pel laboratori a l'entitat col·laboradora abans que esta realitze l'auditoria tècnica i de qualitat.
  
5. La Direcció General d'Arquitectura publicarà periòdicament l'actualització de les contraprestacions màximes que han de percebre les entitats col·laboradores.